**JUDETUL ARAD**

**COMUNA ARCHIŞ**

**CONSILIUL LOCAL**

**PROCES – VERBAL**

Încheiat astăzi 28.02.2017, ora 900, în sala de şedinţă a Consiliului Local al Comunei Archiş cu ocazia ţinerii Ședinţei Ordinare de Consiliu Local, convocată prin Dispoziţia primarului cu nr. 57/ 22.02.2017 a d-lui primar Valea Nicolae. La şedinţă participă 10 consilieri locali, d-l Hărdăuţ Pavel este absent.

Președintele de ședință, d-l Bătrîn Ignat prezintă, în continuare, Ordinea de zi:

1. Proiect de hotărâre privind aprobarea Planului de Gospodărire Comunală.
2. Proiect de hotărâre privind actualizarea Planului de Analiză și Acoperire a Riscurilor la nivelul Comunei Archiș.
3. Proiect de hotărâre privind modificarea Statului de funcţii al aparatului de specialitate al primaruluicomunei Archiş, Judeţul Arad .
4. Proiect de hotărâre privind acordarea unei cantităţi de 5 mc lemn de foc pentru fiecare unitate de cult de pe raza comunei Archiş.
5. Proiect de hotărâre privind aprobarea bugetului de venituri şi cheltuieli al Consiliului Local al comunei Archiş pe anul 2017.
6. Raport privind activitatea SVSU pe anul 2016.
7. Raport privind activitatea Compartimentului agricol pe anul 2016.
8. Diverse .

În urma unor discuţii, datorită faptului că nu a fost primită toată documentaţia în vederea întocmirii bugetului de venituri şi cheltuieli, d-nii consilieri locali prezenţi au hotărât ca Proiectul de hotărâre privind aprobarea bugetului de venituri şi cheltuieli al Consiliului Local al comunei Archiş pe anul 2017 să fie retras de pe Ordinea de zi.

D-l Bătrîn Ignat, Preşedintele de şedinţă, supune la vot Ordinea de zi, dar fără proiectul de hotărâre privind aprobarea bugetului de venituri şi cheltuieli al Consiliului Local al comunei Archiş pe anul 2017 , toţi cei 10 consilieri locali prezenţi sunt ,,pentru”, este adoptată Hotărârea Consiliului Local nr.10/28.02.2017.

În continuare se supune spre aprobare Procesul–verbal încheiat în ședința ordinară din data de 31.01.2017, proces verbal care a fost pus la dispoziţia consilierilor locali împreună cu invitaţia şi cu proiectele de hotărâre supuse spre dezbatere pe Ordinea de zi.

D-l consilier Bociort Den-Vasile are de făcut câteva obiecţii, specificând că s-au omis unele lucruri din Procesul- verbal şi propune d-lui primar achiziţionarea unor echipamente de înregistrat şedinţele Consiliului Local Archiş pentru a nu mai fi omis nici un lucru.

D-l Pantea Nicolae, viceprimarul comunei Archiş, îi cere d-lui consilier să precizeze ceea ce s-a omis din procesul-verbal şi consideră că , poate uneori au fost greşeli, dar minore şi fără importanţă, din cauza discuţiilor suprapuse dintre d-nii consilieri sau poate nu s-a înţeles bine, dar dacă s-a omis ceva să se specifice ce s-a omis şi se poate corecta.

D-l Bătrîn Ignat, Preşedintele de şedinţă, supune la vot Procesul–verbal din data de 31.01.2017, 9 consilieri locali sunt ,,pentru”, d-l consilier Bociort Den-Vasile este ,,împotrivă” , este adoptată Hotărârea Consiliului Local nr.11/ 28.02.2017.

Se trece la primul punct de pe Ordinea de zi: Proiect de hotărâre privind aprobarea Planului de Gospodărire Comunală. D-l Anta Florin, secretarul Comunei Archiș, prezintă acest proiect.

Președintele de ședință, d-l Bătrîn Ignat supune la vot punctul unu de pe Ordinea de zi: Proiect de hotărâre privind aprobarea Planului de Gospodărire Comunală, toţi cei 10 consilieri locali prezenţi sunt ,,pentru”, este adoptată Hotărârea Consiliului Local nr.12/28.02.2017.

În continuare, d-l Anta Florin, secretarul Comunei Archiș, prezintă punctul doi de pe Ordinea de zi: Proiect de hotărâre privind actualizarea Planului de Analiză și Acoperire a Riscurilor la nivelul Comunei Archiș.

Se supune la vot punctul doi de pe Ordinea de zi: Proiect de hotărâre privind actualizarea Planului de Analiză și Acoperire a Riscurilor la nivelul Comunei Archiș, toţi cei 10 consilieri locali prezenţi sunt ,,pentru”, este adoptată Hotărârea Consiliului Local nr.13/28.02.2017.

Se trece la punctul trei de pe Ordinea de zi: Proiect de hotărâre privind modificarea Statului de funcţii al aparatului de specialitate al primaruluicomunei Archiş, Judeţul Arad .

D-l consilier Bociort Den-Vasile spune că nu este de acord cu acest proiect şi întreabă de ce unul dintre cele două posturi pentru implementarea de proiecte finanțate din fonduri externe nerambursabile potrivit pct.4 din anexa la OUG 63/2010 să fie modificat prin schimbarea nivelului studiilor de la superioare la medii şi îl întreabă pe d-l primar pe cine are în vedere pentru acest post şi dacă este adevărat că acest post a fost transformat pentru d-l Bătrîn Ignat.

D-l Pantea Nicolae, viceprimarul comunei Archiş, îl roagă pe d-l primar să explice de ce se doreşte această modificare.

D-l Valea Nicolae, primarul comunei Archiş, precizează că în urma unei întâlniri cu cei de la AFIR s-a pus problema ca unul dintre posturi să fie cu studii medii, dar oricum aceste posturi vor fi neocupabile. .

D-l Pantea Nicolae, viceprimarul comunei, specifică că aceste posturi chiar dacă se vor ocupa, se va organiza concurs şi totul va fi făcut în condiţiile legii.

D-l Bătrîn Ignat, Preşedintele de şedinţă, supune la vot punctul trei de pe Ordinea de zi: Proiect de hotărâre privind modificarea Statului de funcţii al aparatului de specialitate al primaruluicomunei Archiş, Judeţul Arad, 7 consilieri locali sunt ,,pentru”, d-nii consilieri locali Alb Dănuţ şi Bătrîn Nicolae ,,se abţin”, d-l consilier Bociort Den-Vasile este ,,împotrivă” , este adoptată Hotărârea Consiliului Local nr.14/ 28.02.2017.

Se trece la punctul patru de pe Ordinea de zi: Proiect de hotărâre privind acordarea unei cantităţi de 5 mc lemn de foc pentru fiecare unitate de cult de pe raza comunei Archiş.

D-l consilier Bătrîn Ignat prezintă acest proiect şi propune acordarea unui ajutor constând în 5 mc lemn de foc unităţilor de cult de pe raza comunei Archiş .

Președintele de ședință, d-l Bătrîn Ignat supune la vot punctul patru de pe Ordinea de zi: Proiect de hotărâre privind acordarea unei cantităţi de 5 mc lemn de foc pentru fiecare unitate de cult de pe raza comunei Archiş, 8 consilieri locali sunt ,,pentru”, d-nii consilieri Alb Dănuţ şi Bătrîn Nicolae se află în conflict de interese, este adoptată Hotărârea Consiliului Local nr.15/ 28.02.2017.

În continuare, d-na Bene Mioara, Inspector compartimentul contabilitate,prezintă d-lor consilieri un material privind bugetul de venituri şi cheltuieli al Consiliului Local al comunei Archiş pentru anul 2017.

D-l consilier Bătrîn Nicolae întreabă de ce nu s-a prezentat acel material odată cu invitaţiile pentru şedinţă.

D-l Valea Nicolae, primarul comunei Archiş, precizează că acest material a venit de-abia vineri şi oricum trebuie să stea la transparenţă şi aceasta este doar o informare în legătură cu sumele primite.

D-na Bene Mioara prezintă sumele primite pentru învăţământ, asistenţi personali, tichete de grădiniţă.

D-l primar Valea Nicolae spune că datorită majorărilor salariale, la Capitolul Administraţie sumele sunt mai mari, iar cu sumele de la Capitolul Dezvoltare este prevăzut a fi balastat drumul spre cimitir, de la Bîrzeşti şi DC 14-drum forestier cu o valoare de 107.000 lei.

D-l consilier Bătrîn Nicolae consideră că aceste lucrări sunt foarte scumpe.

D-l consilier Denuţ Andrei afirmă că dacă lucrarea este făcută bine, nu este scumpă.

De asemenea d-l primar Valea Nicolae precizează că se vor pune pavaje în centrul localităţii Groşeni, pe intrările la farmacie şi la Căminul cultural Groşeni, se va face cofinanţarea la Grădiniţă şi Capelă, pavaje în zona de la ulicioară, la Horga în Archiş.

D-l consilier Alb Dănuţ le reaminteşte d-lui primar şi d-lor consilieri despre discuţia avută în legătură cu canalizarea la Căminul cultural Groşeni şi de la subsolul blocurilor de locuinţe care se pare că a fost înfundată şi ar trebui înlocuite tuburile, care au o vechime de 30 de ani.

D-l Valea Nicolae, primarul comunei Archiş, precizează că o să vadă care este situaţia acolo şi , eventual o să se ia un tub de polietilenă, dar o să trebuiască spart drumul.

D-l consilier Bătrîn Nicolae propune să se repare şi ulicioara de la Nermiş, spunând că acolo nu este nevoie de o investiţie mare, cu un autogreder se poate face şanţul pe partea stângă cum coboară, dar ar mai trebui făcute reparaţii la căminul de apă de la Ulicioară.

D-l consilier Crîjmar Den-Cristian spune că la cămin sunt suficienţi trei saci de ciment şi chiar o să rezolve acea problemă.

D-l Valea Nicolae, primarul comunei Archiş, spune, referitor la problema apei, că la Ministerul Dezvoltării Regionale există un program numit reabilitarea surselor de apă şi, în acest sens s-a luat legătura cu un consultant pentru a evalua şi a putea rezolva problema apei în comuna Archiş.

D-l Pantea Nicolae, viceprimarul comunei, precizează că ar fi nevoie să fie prevăzută la buget o sumă de cel puţin 100.000 lei pentru a fi folosiţi la întocmirea documentaţiilor necesare proiectelor actuale şi viitoare şi spune că de exemplu la Grădiniţă trebuie găsită o firmă autorizată care să încheie toate procedurile necesare până la finalizare şi că, bineînţeles totul va fi făcut prin SEAP.

D-l consilier Bătrîn Ignat întreabă dacă a început sesiunea pe infrastructură.

D-l Pantea Nicolae, viceprimarul comunei, precizează că, probabil, în martie sau aprilie va începe.

D-l Valea Nicolae, primarul comunei Archiş, menţionează că luni va fi depusă ultima documentaţie pentru proiectul cu Grădiniţa din localitatea Groşeni.

D-l consilier Alb Dănuţ întreabă dacă se mai face ceva cu drumul forestier de la Lia Lucii şi unde vor fi cuprinşi acei bani.

D-l Valea Nicolae, primarul comunei Archiş, precizează că se face în continuare, banii provenind de la Ocolul silvic,, Dumbrava”.

D-l consilier Bociort Den-Vasile întreabă dacă, este adevărat că, Primăria este executată silit.

D-l consilier Horhat Pavel-Nelu propune să se lucreze şi la canalul de la intrarea în Archiş .

D-l consilier Denuţ Florin propune ca de acum înainte toate sumele de bani să fie alocate în totalitate, în mod precis la Capitolul Dezvoltare.

În continuare, d-l Anta Florin, secretarul comunei, prezintă Raportul privind activitatea SVSU pe anul 2016.

D-l consilier Bociort Den-Vasile întreabă unde este şeful SVSU şi de ce nu a venit personal să prezinte Raportul şi ar mai dori să ştie cine sunt cele 19 persoane voluntare, menţionate în Raport.

D-l Pantea Nicolae, viceprimarul comunei, precizează că, după cum se vede din Raport, SVSU îşi desfăşoară activitatea, chiar, foarte bine, iar referitor la persoanele voluntare, acelea nu sunt plătite şi tocmai din această cauză s-a propus motivarea acestora măcar pentru fiecare intervenţie avută.

Se prezintă, apoi, de către d-l Anta Florin, secretarul comunei Raportul privind activitatea Compartimentului agricol pe anul 2016.

La punctul Diverse , d-l primar Valea Nicolae spune că ar trebui înfiinţat , pe raza comunei, un serviciu sub tutela Consiliului Local, deoarece este nevoie de 4-5 muncitori.

D-l Pantea Nicolae, viceprimarul comunei, menţionează că ar trebui făcută o societate, conform legii, unde să fie cuprinsă atât apa, cât şi tractoarele.

D-l consilier Alb Dănuţ spune că ar fi un lucru bun să se procedeze astfel şi întreabă dacă Primăria nu a fost invitată la o demonstraţie cu tractoare.

D-l Valea Nicolae, primarul comunei Archiş, menţionează că acest lucru este în faza de discuţii şi referitor la invitaţie , nu s-a primit .

D-l Anta Florin, secretarul comunei, prezintă cererea d-nei Horhat, persoană încadrată în grad de handicap, care solicită scutirea de la plata impozitului, conform legii.

D-nii consilieri locali sunt de acord cu această scutire, în condiţiile legii.

În continuare, d-l Anta Florin,le prezintă celor prezenţi cererea d-lui consilier Hărdăuţ Pavel, care din motive personale nu a putut participa la şedinţă, dar a dorit să pună câteva întrebări d-lui inginer Crişan Marius, şeful RPL Ocol silvic ,,Dumbrava”Beliu, care a fost invitat la şedinţă..

D-l consilier Bociort Den-Vasile întreabă de ce nu a venit d-l inginer Crişan la şedinţă, deoarece, acum, a fost invitat, în mod oficial.

D-l consilier Bătrîn Ignat spune că a fost invitat la o altă şedinţă, anterior acestei şedinţe.

D-l consilier Bociort Den-Vasile întreabă despre suprafeţele din pustă pe care le deţine familia Cilan şi cum au fost împroprietăriţi.

D-l Valea Nicolae, primarul comunei Archiş, precizează că totul este dobândit, prin moştenire.

D-l Anta Florin, secretarul comunei, prezintă, apoi, informarea solicitată, referitoare la animalele Cooperativei Agricole,,Fermierul”Groşeni şi cererea d-nei Puleac Maria din localitatea Groşeni, prin care solicită o suprafaţă de păşune.

D-l consilier Răzban Pavel spune că ar mai trebui să fie vreo 50 de ha de păşune, din ce s-a auzit.

D-l Valea Nicolae, primarul comunei Archiş, precizează că mai există 17 ha păşune neeligibilă şi 30 ha, care este păşune împădurită.

D-l consilier Alb Dănuţ spune că poate nu sunt consilierii bine informaţi şi, chiar, mai există suprafeţe de păşune.

D-l consilier Denuţ Florin afirmă că se va ajunge, cu siguranţă, în instanţă, dar trebuie să se facă un Raport de către Compartimentul agricol, în acest sens, fiindcă el cunoaşte cel mai bine situaţia.

D-l Anta Florin, secretarul comunei, întreabă ce răspuns să dea la cererea de solicitare a păşunii, deoarece,teoretic, nu poate fi lăsat nici un crescător de animale fără păşune.

D-l Pantea Nicolae, viceprimarul comunei, spune că, după cum prevede legea, contractul ar trebui revizuit, anual, până la data de 1 martie.

D-l consilier Răzban Pavel spune că, dacă o să I se dea o suprafaţă de păşune d-nei Puleac Maria vor mai solicita şi alţi crescători de animale astfel de suprafeţe de păşune.

D-l consilier Denuţ Florin şi d-l Anta Florin, secretarul comunei,spun că dacă nu o să i se dea o suprafaţă de păşune pentru animalele deţinute, se va încălca legea.

D-l Anta Florin, secretarul comunei, precizează că nu se poate face nimic, deoarece Cooperativa Groşeni respectă legea, dar se vor verifica încărcăturile de animale şi se va lua de unde este mai mult.

D-l Valea Nicolae, primarul comunei Archiş, spune să se facă acel Raport de către Compartimentul agricol şi să spună de unde se pot lua suprafeţele respective.

În continuare, d-l Anta Florin, secretarul comunei,prezintă un număr de cinci cereri de solicitare de suprafeţe de păşune, ale unor crescători de animale din localitatea Archiş, printre care d-nii Costuţ Marin şi Iştoc Savu-Adin, preşedintele Asociaţiei de animale ,Archişana” din Archiş, care chiar iau parte la discuţii. De asemenrea, participă la şedinţă şi d-l Pavel Gheorghe, preşedintele Asociaţiei de animale ,,Nermişana” din Nermiş.

D-l Anta Florin, secretarul comunei, precizează că păşunea solicitată este închiriată prin Contract legal şi valabil Asociaţiei ,,Archişana”, dar unii crescători de animale vor să transforme Asociaţia în Cooperativă şi chiar au început unele demersuri, deşi nu există acte de la Registrul Comerţului că a fost desfiinţată Asociaţia., iar cele cinci persoane nu vor să intre în Cooperativă.

D-l Iştoc Savu-Adin, preşedintele Asociaţiei de animale ,Archişana” şi d-l Costuţ Marin spun că nu au fost invitaţi la şedinţa de desfiinţare a Asociaţiei.

D-l Costuţ Marin ia cuvântul şi aduce la cunoştinţa celor prezenţi că există în Consiliul local Archiş 3 consilieri locali care sunt incompatibili deoarece sunt preşedinţi de Cooperative agricole şi anume, d-nii Bătrîn Ignat, Denuţ Andrei şi Horhat Pavel-Nelu.

D-l consilier Horhat Pavel-Nelu îl întreabă pe d-l Costuţ Marin ce caută cu caprele în localitatea Archiş, deoarece nu are casă în această localitate.

D-l Costuţ Marin spune că fiica sa are PFA şi teren în localitatea Archiş.şi solicită să li se dea păşunea în funcţie de efectivul de animale, deoarece şi ei au plătit Amenajamentul pastoral.

D-l Pavel Gheorghe, preşedintele Asociaţiei de animale ,,Nermişana” spune că şi la Nermiş s-au demarat lucrările pentru înfiinţarea Cooperativei, dar acolo Asociaţia renunţă în favoarea Cooperativei şi nu există probleme, dar au nevoie de închirierea unei suprafeţe de teren pentru înfiinţarea unei Tabere de vară, una dintre condiţiile înfiinţării Cooperativei.

D-l Iştoc Savu-Adin, spune că este dispus să ajungă la o înţelegere cu ceilalţi.

D-l Costuţ Marin afirmă că va contesta Hotărârea Consiliului local în contencios administrativ şi va face sesizare la ANI.

D-l Anta Florin, secretarul comunei, precizează că se va putea face un proiect de hotărâre atunci când sunt îndepliniţi toţi paşii şi prezintă referatul de incompatibilitate pentru cei trei consilieri, spunând că au la dispoziţie 60 de zile pentru a face dovada că nu sunt incompatibili.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 28.02.2017.

PREŞEDINTE DE ŞEDINŢĂ SECRETAR

IGNAT BĂTRÎN GHEORGHE-FLORIN ANTA